Spin

Spin er et engelsk ord som betyr «å snurre rundt», og er en overskrift for en lang rekke kommunikasjonsverktøy som er med på å dreie et budskap i en bestemt retning. En ekspert på området kan iblant kalles spin doctor (spinndoktor) eller sukkerspinner.

Ordets opprinnelse
Uttrykket spin doctor ble formentlig brukt første gang i en ledende artikkel i The New York Times i 1984, i forbindelse med en beskrivelse av de ting som foregikk i presserommene etter en fjernsynssending av debatten mellom presidentkandidatene Ronald Reagan og Walter Mondale.

Der er delte meninger om hvor bredt man skal definere spin: er spin all strategisk kommunikasjon, eller er det utelukkende den del av kommunikasjonen som går ut på å få en selv, eller ens budskap til å se penere ut? Den amerikanske journalist Bill Press definerer spin meget liberalt: «Det er noe vi alle gjør for å unngå ubehagelige situasjoner og for å gjøre en god figur, men det må aldri forveksles med løgn.» Løgn anses i forbindelse med spin som en kortsiktig og farlig løsning. 

Doctoring kan blant annet bety «å endre [noe] på en slik måte at det blir til fordel for seg sjøl» (or change in such a way as to make favorable to oneself). Spin doctoring er et verb som beskriver handlinger til en spin doctor.

De mest alminnelige former for spin

Mediehåndtering
Pressemøter
Pressemeddelelser
Offisiell og privat kontakt til medier og mediefolk
Døgnovervåkning av mediene
Solohistorier: begunstige et medium med en god historie, mot en bestemt vinkling av denne 
Mobbing: sanksjoner mot journalister i form av trusler eller f.eks. klagebrev til sjefredaktøren

Forskjellige former for avledning
Gå efter mannen, i stedet for å debattere budskapet
Intimidere (dette kunne f.eks. være å kalle dem som er uenige med en selv, for idioter)
Flytte fokus
Gjenta et forberedt budskap (vedkommende svarer ikke på spørsmålet, men gjentar i forskjellige vendinger det samme budskap
Benekte fakta, så debatten kommer til å dreie seg om å gjenfremsette disse
Tale forvirrende eller uklart
Bruke latterliggjørende metaforer
Skape en meningsforskydning
Endre ord, så noe lyder penere, eller noe godt lyder dårlig, alt etter hvor man vil kjøre debatten hen
Benektelse, deretter bekreftelse

Fragmentering av budskapet
Generalisering
Fra del til helhet eller omvendt
Sitere bruddstykker, tatt ut av budskapets rette sammenheng
Bruke metaforer

Referanser

Kommunikasjon
Retorikk
Engelske ord og uttrykk